Jelaskan Sejarah dari Sekolah Kebangsaan Pos Perwor dalam bahasa melayu

Dalam tahun 1968, Pos Perwor telah diwujudkan dengan gabungan majmuk masyarakat Asli Temiar terdiri dari penduduk Kg Saseh, Kg Satut, Kg Kelatab, Kg Talang, Kg Lanar, Kg Chenglek dan Kg Takong. Terletak diantara Sungai Temor dan pertemuan Sungai Pelus di situ.

Berbekalkan tanah yang berkeluasan 5 ekar, JHEOA telah membina sebuah sekolah di Pos Perwor dengan penuh kesukaran. Dimana, bahan-bahan binaan hanya boleh dibawa masuk ke Pos Perwor melalui udara dengan menggunakan helikopter. Ini kerana pada masa itu tiada kemudahan jalan darat. Bangunan yang didirikan hanyalah 3 buah kelas, bilik masak dan 4 buah rumah untuk guru dan pentadbir.

Pada tahun 1993, Kementerian Pendidikan telah mengambil alih pentadbiran sekolah ini, dimana Guru Besar pertamanya ialah En Kamarulzaman Bin Hj Adam dengan tenaga gurunya seramai 4 orang serta muridnya yang seramai 70 orang murid.

Seterusnya pada tahun 1994, pentadbiran sekolah diterajui oleh  GB En.Abdul Mutalib bin Yahya sehingga tahun 2011. Era beliau, sekolah telah mengalami perkembangan drastik seiring dengan pertambahan kadar kapasiti murid. Blok Asrama dan Dewan Makan telah dapat didirikan untuk menampung jumlah murid dan juga kakitangan sekolah. Dalam tahun 2011, dibawah urus tadbir GB Ust.Khairul Anuar bin Hashim, beliau terus meneraju kecemerlangan sekolah menerusi Program j-QAF dan asasi jawi.

Pada Januari 2017, GB En.Mohamad Ibrahim bin Ngah Sahib telah memegang peranan yang cukup besar dengan mempromosikan SK Pos Perwor ke dalam peta destinasi peminat seni dan budaya demi untuk menghebahkan kebudayaan masyarakat Temiar Pos Perwor ke dunia luar.  Usaha tidak putus beliau telah membuahkan keberhasilan yang hebat dan berkesan.

Nakhoda SK Pos Perwor telah diteraju pula oleh pentadbir baharu iaitu GB En. Abdul Harrith bin Abdul Wahab pada Ogos 2018 sehingga kini.